JÓZSEF ATTILA: TÉLI ÉJSZAKA

· javítási útmutató

1. Értelmezze a vers egészének fényében a versindító felszólító mondatot! Mi a célja, kihez szól?

önmagának és az olvasónak is

a vers egészének értelmezésében: a vers szenvedélymentes, tényszerűség hatását kelti (kijelentő mondatok), a költő önmagával szembeni fegyelmére és önuralmára utal

a versben megjelenített témák átgondolásához kellő komolyság, önfegyelem kell

az olvasót ugyanerre szólítja fel – szabaduljon meg az érzelmek rabságából, és próbálja racionálisan szemlélni a világot (ezt erősítik a tudományos-technikai kifejezések)
2. A tájköltészet mely hagyományait véli felfedezni a versben? A tájszemlélet mely aspektusait látja forradalmian újnak?

Hagyományos elemek:

· a táj idilli (csak részben! pl: tündöklik – a téli éjszaka)

· évszakok (tél-nyár)

· napszak (éjszaka)

· táj-elemek (hegyek, bokor, csillag, táj, fold, gyümölcs, stb)

· a táj érzelmeket fejez ki

Újszerű elemek:

· városleírás (tehervonat, város pereme, lámpafény)

· idilltől megfosztott táj (szenes göröngyök, fölszáll az éj, mint kéményből a füst)

· a táj élővé alkotása, folytonos megszemélyesítés

· tudományos-technikai kifejezések

· meghökkentő, szokatlen költői képek a tájról (pl. téli éj nyelve a föld)
3. Igazolja, hogy nem puszta tájkölteményről van szó!

· pl. terjedelmi szempontok: ha a tájelemektől eltekintünk, akkor is túl sok, szellemi-lelki szférát érintő megnyilatkozás alkotja a verset

· soha nem áll meg a tájelem leírásánál, minduntalan átemeli a látványt egy filozófiai síkra (l: 6. feladat)

· a verskezdet hangsúlyozottan a tájra épít, később egyre inkább a civilizált magány kifejezésének képei kerülnek előtérbe

4. Gyűjtse össze a tél szóval szoros fogalmi kapcsolatban lévő szavakat, kifejezéseket!

üveg, megkarcolja, szikrázó, elmúlás, tél, téli, kovácsolt föld, ezüst, hideg, kihűl, fagy, kék, merev, reszket egy zörgő kabát, rozsdalevelű fa

5. Értelmezze a tél szimbólumát! Lehetőleg átfogó, többértelmű, több szempontra kiterjedő értelmezést adjon!

· hagyományosan az elmúlás, halál kifejezője (rálép lábára a tél, mintha a létből ballagna haza)

· ebben a versben leginkább a magányé (reszket egy zörgő kabát)

· a civilizált, technicizált világ embertelenségét, kegyetlenségét is kifejezi (összekoccannak a molekulák, hallod-e csont, a csöndet, gyártja a kínok szúró fegyverét)

· valamint szimbóluma a tiszta, hideg, szenvedélymentes gondolatoknak (tündöklik, mint a gondolat…)

6. Írjon néhány példát a reális valóság és a lelki-szellemi-érzelmi szféra egymásba játszó, egymást értelmező, kiegészítő funkciójára! Pl.
hazatér a földműves
----------

mintha a létből ballagna haza

realitás, földi valóság


metafizikai, filozófiai fogalom

(minden jó megoldás elfogadható): 3x2 pont
7. A költemény a magyar irodalom egyik legnagyobb magány-verse. Mely kifejezések, metaforák igazolják ezt?
egyértelmű utalások:
mert annyi mosoly, ölelés fönnakad a világ ág-bogán.

A hideg űrön holló repül át s a csönd kihűl. Hallod-e, csont, a csöndet? Összekoccannak a molekulák.

a sarkon reszket egy zörgő kabát, egy ember, üldögél, összehúzódik, mint a föld, hiába, rálép a lábára a tél

rejtettebb utalások

Hazatér a földmíves. Nehéz, minden tagja a földre néz. Mintha a létből ballagna haza.

És mintha a szív örökről-örökre állna 

Ezüst sötétség némasága holdat lakatol a világra.

A fagyra tőrt emel az ág s a pusztaság fekete sóhaja lebben – –

egy ölnyi végtelenbe, keringenek, kihúnynak csillagok.

gyártja a kínok szúró fegyverét a merev éjszaka fénye.

8. A magányosság nagyon hasonló felfogásával már talákoztunk egy nyugatos magyar költő egyik versében. Melyik műről van szó? Keressen néhány kapcsolatot a Téli éjszaka és az említett költemény között!
Tóth Árpád: Lélektől lélekig

azonos vershelyzet: a költő éjszaka szemlélődik

mindkettő magány-vers: a civilizált világ társas magányáról szólnak

alapszimbólumok: az éjszakai ég és a csillagok, nagy távolságok
tudományos-technikai kifejezések 

mindkettő a természeti képtől jut el egy világállapot filozofikus értelmezéséig

9. Válasszon ki egy komplex költői képet és vázolja fel a szerkezetét az alábbi példához hasonlóan:

bármilyen jó megoldás elfogadható
10. A vers több motívuma (és szerkezete) szoros kapcsolatban áll Madách Az ember tragédiája című művének űr-jelenetével. Melyek ezek?

szerkezet: a földről felemelkedik az égig, majd visszatér a földre

azonos alapmotívumok: éjszaka, csillagok, fagy, távolság

azonos értelmezés: embertelen, érzelmektől megfosztott világ

11. Milyen szerepet játszik a versben a szív, elme, gondolat fogalma?

Az elme és a gondolat a racionális szemléletre utalnak (l: 1. feladat: fegyelem, szenvedélymentes ön- és világértelmezés)

A szív az érzelmi oldalt képviseli, hiányzó elemként “van jelen”: szív a hang – de inkább csönd van, tehát az érzelmek háttérbe szorulnak. (+ annyi mosoly, ölelés fönnakad…)
12. Vizsgálja meg a verset a csönd és a hangutánzó szavak fényében! Mi ezek jelentősége a vers értelmezése szempontjából?

A csönd a magány, elhagyatottság, embertelen, kapcsolatok nélküli civilizált világ leírását erősíti.

A hangok a vers egy-egypontján jelennek meg, visszafogottan (sóhaj, lassudad harangkondulás, surran, összekoccan stb) néha megtörik a csendet, (emlékeztetnek az élet jelenlétére) de újra átadják helyüket a kihalt, mozdulatlan világnak.

13. J. A. ebben a versben is gyakran alkalmaz metaforaként tudományos-technikai kifejezéseket. Mi ezek mögöttes jelentése?

A civilizált, városi, elembertelenedett, társtalan világ metaforái. Pl. 

Ezüst sötétség némasága holdat lakatol a világra.

gyártja a kínok szúró fegyverét a merev éjszaka fénye.
üllőt csapott a tél, hogy megvasalja....

teherkocsik fagyos tetején
14. A Külvárosi éjben a táj és az éjszaka sivár, embertelen. Ebben a versben az éjszaka tündöklik, a csillagok szikrázók stb. Hasonlítsa össze a két vers éj-szemléletét! Itt hogyan értelmezhető az éjszaka mint szimbólum?
- - - - - 

